Foto: IIV axborot xizmati O‘zbekiston Respublikasi IIV Yong‘in xavfsizligi bosh boshqarmasining xabariga ko‘ra, 2018 yilning 12 avgust kuni Toshkent shahar Olmazor tumani “Miskin” mahallasi Magazin Mavzuk ko‘chasi 99-A uyda yashovchi 1956 yil tug‘ilgan S.Bekxo‘jayevning uyini 250 kv.m. maydoni hamda qo‘shnisi, 1951 yil tug‘ilgan shaxs uyining 50 kv.m. maydoni tom va shift qismi yongan. Foto: IIV axborot xizmati O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasining xabar berishicha, yong‘in haqida «101»ga xabar soat 22:31da tushgan va yong‘in joyiga soat 22:39da birinchi yong‘in o‘chirish bo‘linmalari yetib borgan. Ko‘rilgan tezkor harakatlar natijasida yong‘in soat 23:15da o‘rab olinib, 00:00da o‘chirilgan. Foto: IIV axborot xizmati Yong‘in sababi aniqlanmoqda. Tan jarohati olganlar yo‘q. Yong‘in yuzasidan tergovga qadar tekshiruv ishlari olib borilmoqda.